
PLAN DE AFACERI
1. FIRMA
Denumirea firmei: SC Soliton Solution Consulting SRL
Forma de organizare: Societate cu răspundere limitată
Adresa sediului: Bld Dealu Spirei, 10A, Craiova, jud. Dolj
Reprezentantului legal: Băbălîc Nicoleta-Corina
Activitate principală Cod Caen: Activități de realizare a software-ului la comandă (software orientat client) 6201  

SC Soliton Solution Consulting SRL este o firmă de prestării servicii IT și Software, având ca scop implemetarea de software orientat spre client şi comercializarea acestora. Cererea mare pe piaţă a produselor software și a simulărilor numerice, determinată de revoluţia tehnologiei informaţionale sunt premisele înființării acestei firme. De asemenea, legislaţia actuală favorizează şi încurajează printr-o mulţime de avantaje acest tip de societăţi. Observând cerințele pieței, dra. Băbălîc Nicoleta-Corina a luat decizia de a realiza o investiție în domeniul software.

Studii:

Reprezentantul legal, dra. Băbălîc Nicoleta-Corina deține competențe manageriale prin cursuri de profil și a absolvit Facultatea de Fizică, specializarea Fizică-Informatică. Apoi a urmat Studii aprofundate în domeniul Teoria cuantică a câmpului și un Doctorat în Domeniul dinamicii neliniare, domeniu care implică utilizarea abundentă a softurilor de specialitate. Pregatirea o recomandă pentru realizarea unei afaceri în domeniul IT și software, cu preponderență pachete pentru modelare matematică și simulare numerică. Firma va avea ca angajați ăn majoritate informaticieni cu studii în domeniul construcției software, experiență care va complete cunoștințele reprezentantului legal. 
CV-ul  dra. Băbălîc Nicoleta-Corina este atașat prezentului plan de afaceri.

Amplasamentul: 

Amplasamentul firmei va fi în Județul Dolj, orașul Craiova.
Pentru desfășurarea activității de prestării servicii IT și Software este necesar un spațiu util de aproximativ 90 mp cu următoarele compartimente:
- spațiu de 20 mp pentru cameră de protocol și sedințe
- spațiu de 30 mp cameră de lucru
- spațiu de 40 mp pentru bucatarie, baie, balcon
A fost identificat pentru sediul firmei un spațiu la etajul 2, într-un imobil cu 3 etaje, închiriat pentru societăți comerciale, cu caracteristicile de mai sus. Imobilul este  situat aproape de centrul Craiovei, în zona Ciupercă, cu acces direct la artere principale ale Craiovei (Bld 1 Mai, str. Dealu Spirei).

Firmei, cu sediul într-un loc central al oraşului Craiova, în apropiere de multe alte firme cu activiţăţi diferite, chiar complementare activității desfășurate de SC Soliton Solution Consulting SRL, va avea avantajul de a putea câștiga ca și clienți firmele vecine, iar clienții acestora pot deveni în timp și clienții noștri. Amplasamentul firmei este într-un oraş modern, în plină dezvoltare, care a adunat în ultimii ani numeroşi investitori străini, având astfel privilegiul de a găzdui sedii pentru firme de renume mondial precum Ubisoft, Enea, Pirelli, IT Sevice, Caphyon etc. Spatiul de 90 mp, care va fi închiriat, va oferi un spațiu generos pentru desfășurarea activităților firmei și primirea clienților. Spațiile amenajate pentru parcare și bulevardul situat în vechinatate vor oferi clienților un acces facil la firma noastră.


2. INVESTIȚIA

Firma urmează sa fie înființată si va fi o societate cu răspundere limitată, cu un singur acţionar principal cu studii în domeniul informaticii, și in total un număr de 5 de angajați, majoritatea informaticieni, specializați pe construcție software.
Investiţia iniţiala este de 309.000 lei (din care 281.000 lei capitaluri proprii şi 28.000 lei capital împrumutat), capitalul va fi folosit în scopul finanţarii firmei, închirierii spaţiului necesar desfăşurării activităţii, achiziţionării mobilierului şi a aparaturilor de birou necesare începerii activităţii. 
Echipamente ce se vor achiziționa

· Achiziţie mobilier
· Achiziţie aparatură de birou: 
· 5 calculatoare + componentele adecvate
· 2 imprimante 
· 1 scaner
· Lincente software

Descrierea echipamentelor este facuta in cap. Produsul/serviciul și planul operațional.

Viziunea

Viziune asupra viitorului dorit al firmei noastre  cuprinde, cel putin,  următoarele repere definitorii:
· o societate comercială competitivă în domeniile de activitate in care actionează, cu vizibilitate și cu o bună imagine pe piața internă și externă; 
· o societate profitabilă în ansamblul ei, imbinând adresabilitatea directă a clienților agenți economici, cu clienții persoane fizice;
· o societate cu resurse umane bine pregătite profesional, bine salarizate, atașate de principiile de lucru și modul de satisfacere a cerințelor clienților;
· o societate cu un management competent și flexibil, dinamizator și generator de optimism, de echilibru și convergență între acționariat și salariați, intr-un cuvânt un management bazat pe cunoaștere;
· o societate cu o dotare de vârf care să-i permită să aplice cele mai noi tehnologii și să realizeze cele mai bune performanțe, în condiții superioare de construcție software și la un nivel rezonabil de costuri;

Viziunea noastră este să fim ecosistemul preferat unde clienţii, angajaţii şi partenerii noştri îşi împărtăşesc  unii altora experienţa şi mobilizează resurse pentru a crea valoare pentru toţi. Ne angajam în aşa numita „inovaţie susţinută“, pentru a obține produse software noi și semnificativ îmbunătățite pe care să le vindem celor mai buni clienţi cu profituri din ce în ce mai atractive.

Misiunea întreprinderii

Să ofere clienților săi produse noi sau semnificativ îmbunatățite care corespund cerințelor lor și tendințelor pieței, toate la un raport corect preţ / calitate; sa ofere angajaţilor săi activităţi interesante şi posibilităţi de dezvoltare precum şi un loc de muncă sigur; pentru public să reprezinte o societate modern, care se caracterizează prin durabilitatea activităţii. 

De ce firma IT și de producție software cu pachete de modelare matematică?

- dorim să oferim softuri la cerere clienților (în diverse domenii de activitate), inclusiv pe segment științific, o componentă importantă a afacerii, cu produse care nu se regăsesc la concurenții locali. Aceste pachete ne propunem să completeze softurile de profil, pentru specialiștii din cercetarea națională și interațională care activează în domeniul Fizicii teoretice – Dinamică neliniară
- gusturile cumpărătorilor se orientează tot mai mult spre produsele de calitate, cu un raport bun calitate/preț
-  lipsa unui furnizor zonal de astfel de pachete specilizate pentru licee și scoli, dar și pentru rezolvări de ecuații neliniare.

Descrierea şi cercetarea pieţei 
 
Industria IT românească se află în stadiul timpuriu al unui proces constant de creştere, cu şanse bune de a atinge un stadiu de maturitate; acest lucru este dovedit de tendinţe precum orientarea către piaţa internă, dezvoltarea unor proiecte complexe şi de interesul crescut al managerilor pentru produsele IT. 
 
Creşterea volumelor de vânzări pe piaţa internă este mai rapidă decat cea a exporturilor de produse IT, în timp ce vânzările de software câştigă teren asupra vânzărilor de echipamente, clienţii fiind din ce în ce mai interesaţi de proiecte complexe. Totuşi, exporturile de software şi servicii domină piaţa de software românească, realizând un total de 97% din totalul proiectelor, ceea ce este echivalent cu un volum scăzut al vânzărilor de licenţe. În acelaşi timp, managerii IT, responsabilii din companii şi chiar şi managerii de marketing manifestă un interes ridicat faţă de soluţiile IT, ceea ce indică faptul că beneficiarii încep să perceapă soluţiile IT drept soluţii de business. Iată câteva referinţe pentru evoluţia pieţei româneşti de IT, care surprind tendinţa crescătoare chiar şi în anii de recesiune a pieţei IT globale. Conform estimărilor ANIS, rata de creştere a pieţei IT româneşti se va menţine la 51% şi în 2021. Piaţa românească de IT a înregistrat o creştere de 26% în 2020 faţă de 2019, cu o valoare totală de 21 miliarde de Euro. Aceste estimări sunt doar temporare, iar rata de creştere îşi păstrează tendinţa ascendentă şi va continua să fie superioară mediei regionale, piaţa românească fiind una dintre cele mai interesante în Europa Centrală şi de Est.  Anul trecut, exporturile româneşti au totalizat aproximativ 340 de milioane de Euro, iar estimările ANIS pentru acest an indică aproximativ 380 de milioane de Euro.

2.1 OBIECTIVE

Obiectivul general al proiectului este diversificarea economiei locale prin creşterea numărului de microîntreprinderi, în vederea unei dezvoltări economice durabile si crearea de noi locuri de muncă. 
Scopul proiectului este acela de a înființa o firmă de prestării servicii IT și Software, având ca scop implemetarea de software orientat spre client şi comercializarea acestora. codului CAEN 6201: Activități de realizare a software-ului la comandă (software orientat client).  
Obiectivele specifice se referă la:
A) Crearea şi menţinerea locurilor de muncă, în special pentru tineri studenții absolvenți de studii superioare sau în ultimii ani de studiu, prin crearea a 5 locuri noi de muncă.
Având în vedere specificul proiectului, se impune ca la nivelul firmei să existe personal specializat, absolvenți/în ultimii ani de studiu la facultăți cu specializare informatică. 
B) Creşterea valorii adăugate în activităţi de producție software.
Pe plan economic industria este un factor al progresului economic, cu largi și pozitive implicații asupra dezvoltării întregii societăți, actionând în direcția adăugării de valoare prin realizarea de produse cu cerere pe piață. 
     
Investiția ce se va realiza în cadrul proiectului reprezintă o bază generatoare de valoare adăugată ridicată care să aducă beneficii substanţiale atât proprietarului, cât şi angajaţilor. Factorul care contribuie în mod direct la creșterea valorii adaugate îl reprezintă realizarea de softuri și pachete de softuri și cu componentă științifică, pentru cercetători și mediul academic, prin investiţii în capitalul productiv, în echipamente şi tehnologie, precum şi în capitalul uman. Realizarea de produse nou și calitative ne vor facilita pătrunderea şi menţinerea pe piaţa produselor de IT și software.

Obiectivele operaţionale se referă la:

· amenajarea spațiului pentru producție software și spatii conexe producției.
· Implementarea unor soluţii TIC în procesul de fabricație și vânzare. Obiectivul propus va fi realizat prin folosirea tehnologiei și a softurilor de ultimă generație. Vânzarea produselor software va fi realizată și prin site-ul firmei care va fi în același timp un mijloc eficient de promovare a afacerii și produselor.	

2.2 ACTIVITĂȚI

Necesitatea investiţiei:
· Exodul tinerilor informaticieni în SUA, Canada etc
· Necesitatea completării producției software locale la cerințele pieței cu produse direcționate spre cercetare științifică;
· Activitatea de producție reprezintă un mijloc de dezvoltare a zonelor unde se desfașoara, ameliorând condiţiile de viaţă şi sporind veniturile populaţiei locale datorită efectului multiplicator al acesteia (comerț, servicii conexe)

Oportunităţi ale investiţiei:
· Cerința crescută pe piața națională și internațională a produselor software
· Existența în oraș de studenți si absolvenți calificati în domeniul construcției software
· creșterea veniturilor populației;
· existența de producători care nu dețin competență pentru generare de pachete matematice în dinamică neliniară
· creșterea bugetelor pentru reclame și diversificarea canalelor de promovare, acoperind toate mediile de comunicare (internet, magazine de profil, televiziune, radio, presă scrisă, publicitate stradală);

Activitatile pe care le va realiza firma în perioada de operare a proiectului vor contribui la integrarea acesteia în mediul economic al zonei și la asigurarea unor produse care sunt solicitate dar lipsesc din economia locală.

Domeniile de activitate ale firmei sunt: 

· software-uri realizate de programatori la cererea cliențiilor  
· Livrare la sediu/domiciliu a soft-urilor 
· Mentenanță și suport online
· Proiecte de întreținere și update al rețelelor
· Instalare sisteme de operare, drivere, office, antiviruși 
· Curățare registri corupți, backup de date  
· Prelucrare și optimizare de fotografii digitale  
· Consultanță în achiziîionarea celor mai potrivite aplicații software 


Produsele pe care firma își propune să le realizeze sunt următoarele (detaliate în anexa)
· CantabilSoft
· DentaSoft
· ScienceSoft
· NonlinearSoft
· PharmSoft
· MedSoft
· EpidemicModelling

 Activitățile ce vor fi derulate de firmă prin implementarea proiectului vor fi cele corespunzătoare codului 6201: Activități de realizare a software-ului la comandă (software orientat client). 
Etapele operaţionale ce vor defini implementarea planului investiţional sunt cuprinse în diagrama de mai jos: 
  
	Anul 

	Operațiuni
	1
	2
	3
	4
	5
	6
	7
	8
	9
	10
	11
	12

	Înregistrarea firmei și aprobările necesare începerii activității
	X
	X
	
	
	
	
	
	
	
	
	
	

	Închirierea spațiului
	
	X
	
	
	
	
	
	
	
	
	
	

	Achiziție mobilier
	
	
	X
	
	
	
	
	
	
	
	
	

	Achiziție aparatură de birou
	
	
	X
	
	
	
	
	
	
	
	
	

	Recrutarea angajaților
	
	
	X
	X
	
	
	
	
	
	
	
	

	Începerea activității
	
	
	X
	X
	
	
	
	
	
	
	
	



Închirierea spaţiului se va face imediat după ce firma are încheiate toate formalităţile necesare începerii activităţii. După care se vor face amenajările corespunzătoare, se va achiziţiona mobilierul de la firma SC Boss SRL, după care se vor achiziţiona aparatura de birou de la XTC Craiova, care în urma unei selecţii de ofertă (5 ofertanţi) a produs cel mai bun raport calitate/preţ pentru dotarea firmei. 

Recrutarea angajaţilor, 5 la număr, se va face pe baza unor anunţuri sistematice care se vor face la staţiile de radio din oraș, iar selecţia se va face pe baza unui CV şi pe baza unui concurs, care constă în: întrebări care să reflecte cunoştiinţele de programare şi unui test de limbi străine, lucru impus de potenţialii clienţi care sunt de diferite naţionalităţi. 

Programul de recrutare şi verificare a personalului se va derula conform precizărilor din planul operaţional. Între personalul va fi angajat cu carte de muncă, renumerarea se va face prin salariu fix şi se vor acorda diferite prime cu ocazia anumitor evenimente sau în cazul obţinerii unor rezultate deosebite. Politica societăţii de management a resurselor umane presupune programe de pregătire comună a angajaţiilor, ţinând cont de evoluţia accelerată a tehnologiei informaţionale cu care angajaţii se vor confrunta sistematic.
Organizaţia noastră se străduieşte să înţeleagă, să anticipeze şi să vină în întâmpinarea nevoilor clienţilor noştri. Dorim să oferim clienţilor produse şi servicii de calitate deoarece suntem conştienţi de faptul că imaginea, reputaţia şi notorietatea reprezintă o investiţie necesară pentru a îmbunătăţi şansele de supravieţuire pe termen lung a afacerii.  

Cerem tuturor angajaţilor să fie integri, oneşti, imparţiali, precum şi să-şi asume responsabilităţile pentru consecinţele propriilor decizii şi acţiuni; toate aceste cerinţe fiind stipulate în regulamentul intern al organizaţiei.

2.3 REZULTATE
Prin implementarea proiectului vor fi obținute următoarele rezultate
· Angajarea unui numar de 5 salariați cu norma întreagă în 3 ani
· Achiziţionarea de mobilier, achiziţionarea aparaturii de birou:  30 calculatoare + componentele adecvate, 2 imprimante, 1 scaner și achizitia de lincente software
· Contribuție la creșterea activității economice a zonei

2.4 INDICATORI
· 5 locuri de muncă create la cel mult 2 luni de la înființarea afacerii care vor fi menținute pentru o perioadă de minim 18 luni (inclusiv după încetarea sprijinului).
· Venituri de minim 200.000 lei pe an, venit care va amortiza împrumutul

2.5 Politica de resurse umane
   
Obținerea avantajului competitiv poate fi asigurat printr-un management solid al resurselor umane, o abordare strategică în administrarea relațiilor de muncă în vederea utilizării constante a capacității angajaților. Aceasta presupune adoptarea unui set specific de politici, valori și obiective strategice declarate. În vederea elaborării politicii de resurse umane a firmei, punctul de pornire este reprezentat de valorile pe care societatea le promovează prin intermediul resurselor umane:
Politica de resurse umane are  în vedere urmatoarele aspecte:
· creșterea continuă a nivelului de competențe profesionale ale angajaților
· stimularea activităților inovative a muncii realizate de aceștia;
· corectitudine în ceea ce priveşte activitatile prestate precum și în relaţia angajat -angajator;
· asigurarea egalității de șanse a angajaților;
· constituirea unei culturi organizaționale proprii, bazată pe valorile firmei;
Obiectivele declarate sunt:

1. Dezvoltarea unui proces optim de proiectare a posturilor, prin:
· adecvarea posturilor prevăzute cu strategia organizației;
· asigurarea unei succesiuni și a unei continuități în munca;
· asigurarea unei acoperiri complete a sarcinilor care conduc la realizarea obiectivelor stabilite

2. Eficientizarea activității resurselor umane, prin:
· integrarea rapida a noilor angajați;
· încurajarea participării active a angajaților la deciziile conducerii, fiind în același timp stimulată  și productivitatea muncii;
· repartizarea unor sarcini concrete, potrivite și echilibrate cantitativ;
· elaborarea unui plan de stimulare prin salarizare destinat să încurajeze realizări eficiente la costuri reduse;
· elaborarea unui sistem de stimulare nefinanciară;
· creșterea continuă a competitivității cât și a standardelor de performanță din interiorul firmei prin elaborarea unor programe de perfecționare și dezvoltare a personalului, adecvate obiectivelor firmei;
· orientarea activității angajaților către calitate și inovare;
· introducerea unui sistem de evaluare a performanețelor activităților întreprinse de angajați.
3. Formarea continua a personalului, prin:
· realizarea unei metodologii de formare și perfecționare în activitatea specifică
· realizarea unor evaluări periodice ale angajaților;
· politica de mobilitate internă flexibilă, stimulativă a personalului (promovare, reconversie);
· valorificarea potențialului fiecarui angajat, indiferent de experiența anterioară.
4. Stimularea participării angajaților firmei în activități de marketing și inovare continuă a producției realizate, prin:
· asigurarea condițiilor necesare realizării ideilor constructive venite din partea salariaților, prin: atragerea know-how-ului necesar; achizitionarea și menținerea în folosință a unor echipamente cu o calitate ridicată și de ultimă generație, în conformitate cu standardele existente în ceea ce privește utilitatea cât și protecția mediului;
· asigurarea unei scheme de bonificații clar definită și stimulativă.

Recrutare şi selecţie
În procesul de recrutare şi selecţie singurul criteriu este cel al competenţei în realizarea atribuţiilor la termen şi la nivelul calitativ impus pentru îndeplinirea obiectivelor organizaţiei. Acesta măsoară cunoştinţele şi abilităţile dovedite prin susţinerea unei probe practice, scrise şi interviu. Procedura de recrutare şi selecţie protejează împotriva discriminărilor de orice natură.

Formare şi dezvoltare
Dezvoltarea compenţelor angajaţilor este rezultatul unei colaborări continue şi active.
În cadrul firmei vor fi organizate sesiuni de formare şi specializare profesională, în cadrul carora vor fi dezbătute idei pentru îmbunătăţirea continuă a tehnologiei şi strategiilor adoptate, pe baza rezultatelor obţinute, atât în cadrul locului de muncă, cât şi prin participare individuală.

Managementul performanţei
Are ca scop motivarea angajaţilor în vederea contribuirii lor la atingerea obiectivelor companiei, îmbunătăţirea performanţelor şi schimbul de experienţă pentru o mai bună funcţionare a unităţii.

Obiectivele sunt alese de comun acord pe baza compartimentelor din care fac parte angajaţii, a competenţelor acestora şi a atribuţiilor din fişa postului. În urma evaluării perfomanţelor individuale ale salariaţilor se poate stabili includerea acestora în planul de formare, promovare sau acordarea de bonusuri.

Obiective generale
Pentru realizarea politicii în domeniul resurselor umane, în sensul menţinerii unui caracter cât mai ridicat al nivelului productivităţii muncii şi pentru încurajarea performanţelor, sunt stabilite următoarele obiective generale:
· crearea unei culturi în domeniul resurselor umane prin instruirea şi conştientizarea angajaţilor cu privire la drepturile şi obligaţiile care li se cuvin prin lege şi prin documentele semnate de comun acord în interiorul societăţii, prin implicarea activă a întregului personal în semnalarea eventualelor nereguli în desfăşurarea activităţii zilnice, precum şi în implementarea de măsuri de îmbunătăţire continuă a mediului de lucru; o prevenirea şi evitarea conflictelor de muncă;
· conformarea cu legislaţia privind dreptul muncii şi cu alte cerinţe normative la care organizaţia subscrie;
· încurajarea formării profesionale a angajaţilor;
· realizarea unui proces de recrutare cât mai transparent şi promovarea evaluării bazate pe rezultate; o interzicerea oricărui tip de discriminare.

Obiectivele menţionate anterior vor fi atinse prin adoptarea următoarelor strategii:
· îmbunătăţirea continuă a sistemului de management al resurselor umane în pas cu evoluţia şi nevoile organizaţiei şi mediului în care aceasta îşi desfăşoară activitatea;
· analizarea continuă a activităţilor din mediul operaţional şi stabilirea de planuri de măsuri necesare atingerii obiectivelor, monitorizarea adecvată şi analiza eficacităţii acestora; 
· asigurarea sănătăţii şi securităţii muncii prin măsuri preventive;
· asigurarea cadrului necesar desfăşurării activităţii pentru toţi angajaţii, în vederea asigurării şi menţinerii productivităţii.
· strategia de dezvoltare a resurselor umane in cadrul firmei va fi orientata spre:
· recrutarea si selectia angajatilor cu pregatirea si profilul specific postului
· integrarea noilor angajati în activitatea firmei
· evaluarea performanțelor angajaților, 
· stimularea materială și morală, 
· administrarea relațiilor de munca.

3.1 PRODUSUL/SERVICIUL ȘI PLANUL OPERAȚIONAL
 
Firma SC Soliton Solution Consulting SRL va construi și va distribui în toata țara si nu numai o gamă diversificată de produse software, dând posibilitatea clienţilor de a alege programe personalizate în funcţie de domeniul fiecăruia de activitate şi de necesităţile particulare a fiecărui punct de lucru. Scopul societăţii este de a oferi servicii de cea mai buna calitate clienţilor cu care intenţionează să lucreze în viitor. Aceste servicii constau in: 
 • Software design – prin care se înţelege proiectarea unui pachet software complet personalizat pentru o anumită societate. Chiar şi in cadrul aceleiaşi societaţi, având mai multe puncte de lucru, dacă acestea au organizări sau fluxuri tehnologice diferite, este nevoie de un program care satisface exact acele nevoi. Pentru acestea clientul are nevoie de serviciile unei firme care să proiecteze și mai apoi să implementeze progamele repective. 
 • Implementare software – care constă în realizarea efectivă a programelor după un proiect complet adus de client, sau creat de angajatii SC Soliton Solution Consulting SRL. 
 • Mentenanţă software – care este o operaţiune de întreţinere şi modificare a programelor în funcţie de schimbari care intervin datorită modificărilor în fluxul tehnologic, modificări ale legislaţiei (în cazul programelor de contabiliate şi gestiune) etc., atât ân tara cat si in strainatate.
Firma are ca scop scoaterea pe piaţă a unei game forte largi şi variate a produselor de software. Prin aceaste se vrea atragerea clienţilor şi aşa cum orice firmă care îşi doreşte şi un „nume bun”, şi satisfacerea nevoilor acestora. Produsele pe care firma doreşte să le scoată pe piaţă le vom aborda în tabelul următor:

	Denumire produs
	Funcţionalitate

	CantabilSoft
	Este un program de contabilitate generală, financiară şi bugetară pentru  persoane fizice şi juridice, societăţi mici şi mijlocii, microîntreprinderi şi  instituţii bugetare sau nonprofit.

	DentaSoft
	Program dedicat pentru cabinetele şi clinicile stomatologice. Aplicaţia  cuprinde  următoarele  funcţionalităţi:  evidenţa  examinării  primare  a  pacientului, formarea unei liste de tratament propuse de către medic,  aprobarea de către pacienţi, evidenţa tratamentului executat, evidenţa  financiară, programarea pacienţilor.

	ScienceSoft
	Este o soluţie software pentru MECS, mai exact pentru profesorii de liceu și facultate, pentru ca lecțiile de fizică, chimie și matematică să devină mai atractive pentru elevii de gimaziu și liceu. Softurile incorporează toată materia și permite desfășurarea virtuală a experimentelor (fizică, chimie), și a rezolvării etapizate a problemelor de matematică

	NonlinearSoft
	Este un soft matematic care permite rezolvarea ecuațiilor neliniare, incorporând soluțiile pentru un număr vast de ecuații auxiliare, și metode de rezolvare.

	PharmSoft
	Reprezintă aplicaţia informatică creată pentru funcţionarea în condiţii  moderne  a  unei  farmacii.  Programul  asigură  urmărirea  mărfurilor,  alcătuieşte rapoarte, gestionează turele (cu informaţii complete despre  activitatea fiecărei persoane), calculează reţetele compensate, exportă  date  necesare  în  contabilitate,   adică  face  posibilă  funcţionalitatea  unei  farmacii  la  un  randament  maxim,  cu  resurse  minime.

	MedSoft
	Este o aplicaţie destinată informatizării activităţii cabinetelor medicale  ale medicilor de familie. Sistemul soluţionează atât gestiunea electronică  a pacienţilor şi a întregii activităţi mediacale desfăşurate de personalul  cabinetului, cât şi generarea raporturilor periodice către Casele de  Asigurări de Sănătate şi Direcţiile de Sănătate Publică.

	EpidemicModelling
	Este un pachet destinat institutelor de cercetare in domeniul epidemiologic, pachet bazat pe modele epidemice de la cele mai simple (modelul SIR) la cele mai elaborate, publicate in literatura de speialitate. Pachetul isi propune sa ofere o simulare numerica a principalilor parametrii în funcție de date inițiale introduce.



3.2. Produsele viitoare şi planificarea dezvoltării acestora

Pe masura căpătării de notorietate in productia si vanzarea de  software, pe masura acumularii de capital, firma isi propune sa dezvolta si urmatoarele activitati
· achiziția de noi statii grafice care sa permita simulari numerice si modelari matematice 
· deplasari in strainatate si participari la targuri IT in vederea promovarii si stabilirii de parteneri si noi clienti

3.3 Analiza SWOT

Puncte tari: 
· O data realizate investițiile pentru software acesta poate fi utilizat nelimitat
· Nu sunt necesare materii prime 
· Piața este în continuă expansiune 
· Amplasamentul foarte bun pentru sediul firmei 
· echipă de specialişti inteligenţi, creativi şi energici; 
· echipa împărtăşeşte aceleaşi valori, cum ar fi: integritate şi corectitudine, devotamentul faţă de clienţi şi parteneri, pasiunea pentru tehnologie, puterea de a înfrunta marile provocări, autocritica şi dorinţa de a-şi îmbunătăţi performanţele, responsabilitatea faţă de obligaţii, rezultate şi calitate în faţa clienţilor, partenerilor şi angajaţilor; 
· oferim clienţilor produse şi servicii de calitate; 
· diversificarea continua a gamei de produse şi servicii, cu scopul de a răspunde cât mai fidel cerinţelor pieţei; 
· varietatea de produse îi permite sa atraga o gama larga de clienti; 
· promovează un management specializat, în funcţie de tipul activităţilor şi al liniilor de produse promovate de organizaţie; 
· cuprinde o variatea de clienţi, cum ar fi: societăţile de furnizare a utilităţilor, consumatorii casnici, consumatorii industriali şi instituţiile publice; 
· domeniul IT și Software este într-o continuuă ascensiune, iar nevoile clienților de   a-și ușura munca sunt tot mai mari. 

 Puncte slabe: 
· costuri ridicate cu personalul care trebuie să fie specializat și pregătit continuu
· salarile mari, impuse de concurență, pentru informaticieni
·  experiență în afaceri, se bazează pe experiența acumulată din activități anterioare.
·  lipsa initiala a notorietatii firmei;
·  lipsa initiala a magazinului online
·  vulnerabilitatea la presiunile concurentei datorata existentei in zona a unor producatori de produse similare
·  existenta unor dezavantaje competitive initiale datorate :
· forţei de muncă în formare
· firmă nouă pe piaţă cu clienţi incerţi

Oportunități: 
· creșterea numărului de persoane cu pregătire IT (fapt ce oprește creșterile salariale)
· posibilitatea angajării de studenți informaticieni part-time 
· existența unor facultăți cu specializări de Informatică în Craiova 
· târgurile şi expoziţiile care se organizează periodic în țară și care oferă ocazii ideale de prezentare a produselor şi serviciilor; prin întâlnirea faţă în faţă cu potenţialii clienţi se poate construi încrederea, credibilitatea şi prestigiul; 
· extinderea firmei prin apariția de noi sucursale și în alte județe alețării. 
Amenințări: 
· adoptarea unor reglementări legislative sau normative cu impact nefavorabil ;
· intrarea într-o perioadă de recesiune economică la nivel național sau internațional;
· schimbări demografice nefavorabile;
· schimbări ale nevoilor, gusturilor sau preferințelor clienților;
· creștere mai lentă, stagnare sau chiar recesiune a pieței;
· intrarea unor noi competitori pe piață;
· presiunea crescânda a concurenței;
· Controale guvernamentale cu privire la drepturile de autor/licențe ale softwareului 
· Apariția unor noi concurenți puternici pe piață

4.STRATEGIA DE MARKETING

Politica de preţ 
Pentru început firma va practica preţuri mai mici sau egale cu cele ale concurenţilor. Pentru aceasta se vor inspecta mereu ofertele şi preţurile practicate de aceştia urmând ca ulterior să fie stabilite preţurile firmei. În general se va încerca o politcă de câştigare și menţinere a clienţilor prin oferte speciale, promoţii şi discount-uri, bonusuri de fidelizare pentru clienţi mai vechi. La fel se va face şi cu evenutali reselleri. Pentru aceştia discount-urile vor făcute în funcţie de comenzile anterioare. 

Promovarea 
Promovarea produselor se va face de la început prin toate mijloacele care nu implică costuri, iar pentru cele cu plată am alocat un buget de 6000 lei pentru primul an.

	Tip de promovare
	Detalii
	Valoare (mii lei)

	Apariţia pe diferite site-uri
	- site-ul Centrului Român de Comerţ Exterior
	Gratis

	Apariţia în reviste şi publicaţii  de specialitate
	- ziarul local
	2000

	Radio
	· Oltenia Craiova
	1500

	Tipărirea unor broşuri şi pliante
	- tipografia Vlaros  Craiov
	2500

	
	
	Total: 6000



Campania de promovare şi programul de relaţii publice vor fi conduse de managerul departamentului de dezvoltare si promovare. 

Segmentul de piaţă urmărit 
Pentru început, aşa cum am mai precizat şi la început, firma doreşte să pătrundă şi să se poată menţine pe piaţa produselor de software. Ea se adresează în special firmelor mici şi mijlocii, cunoscând şi faptul că acestea evolueză tot mai mult, având o pondere mare atât în cadrul pieţei interne cât şi a pieţei externe (ex. în Japonia 99,3%, în Canada 98%, în Franţa 96%, în Germania 94% etc).

Potenţialii clienţi 
Fima are o gamă largă de servicii şi produse pe care le poate oferi clienţiilor. Acestea se pot adresa mai multor tipuri de clienţi, din toate domeniile de activitate. 
În domeniul medical: farmacii, medici de familie, epidemiologie şi cabinetelor stomatologice: 
· PharmaPlus 
· Farmacia Trei F 
· Dentist Dana 
· 3M Dent 
· CMI Medicina de Familie
· Institute de cercetare epidemiologică 

În domeniul distribuţiei 
· Neves distributie 
· SC Niky Oltenia SRL 

În domeniul educației
· ISJ Dolj

În domeniul cercetării științifice
· Universitatea din Craiova
· INCESA
· IFIN-HH

Furnizori

	Furnizori

	Forma de proprietate 
	Valoarea achizitiilor 

	Microsoft
	30 calculatoare, 20 imprimante, 7 scanere
	63460

	Electronic Art
	Licenta
	800

	Win Factory
	Licenta
	600

	ACD Systems
	Licenta
	700

	Net Edit
	Licenta
	350

	Neuron
	Free Trial
	0

	Kaspersky
	Free Trial
	0

	SC Boss SRL
	Mobilier birou
	12000



Concurenţa

Concurenţa în acest domeniu poate fi apreciată ca fiind destul de intensă, în special în oraşele mari. Firmele care sunt percepute în mod direct drept concurenţi pentru SC Soliton Solutions SRL, vor fi prezentate în felul următor:
· S.C. Caphyon S.R.L. – este o firma care a apărut pe piaţă doar în primavara anului 2018, deci este un concurent foarte tânăr cu o experienţă destul de scâzută
· S.C. Odd Soft S.R.L.- a aparut la sfârțitul anului 2017, de asemenea un concurent tânăr, dar care, ca și cel de sus vor fi luați în calcul și tratați ca și concurenți.
· S.C. Power Serv SRL – această firmă şi-a făcut apariţia pe piaţă în urmă cu trei ani, în ianuarie 2016. Este pentrufirma noastră un concurent mult mai puternic, având deja un număr considerabil de clienţi.
	


5. ANALIZA ȘI PREVIZIUNEA FINANCIARĂ

Modul de finanţare
 
Se intenţionează ca necesarul de finanţare să se acopere dintr-un credit bancar pe termen lung, împrumutat de la bancă. Suma necesară de finanţat este de 28000 care s-a luat pe o perioadă de 6 luni cu o dobândă de 9,5%. Dobânda se va plăti în 4 tranşe egale: 

Dobanda se va plati in 4 transe egale:
· În prima tranșă D = 9,5% * (28000/6) = 665 
· În cea de-a  doua tranșă D = 665
· În cea de-a treia tranșă   D = 665  
· În cea de-a patra tranșă   D = 665

Calculul ratei rentabilităţii
  
a) Cheltuielile estimate în primii trei ani de activitate
	Nr. Crt.
	Cheltuieli
	Anul 2020
	Anul 2021
	Anul 2022

	1. 
	Chirie
	 12.000
	13000
	15.000

	2. 
	Achiziţie mobilier
	  5.000
	-
	1.000

	3. 
	Achiziţie aparatură de birou:  
- 5 calculatoare + componentele adecvate
- 2 imprimante
- 1 scaner
	

 20.000
 

 5.000 
 2.000
	-
	-

	4. 
	Achizitie licente softuri
	 12.000
	-
	-

	5. 
	Energie electrică
	  1.000
	1.100
	1.200

	6. 
	Caldură,  combustibil, apa
	  5.000
	5.500
	5.700

	7. 
	Internet, radio, publicitate
	  7.000
	5.000
	5.000

	8. 
	Salarii
	240.000
	280.000
	300.000

	9. 
	Cheltuieli pregatire angajati
	  5.000
	10.000
	12.000

	10.
	Alte cheltuieli
	  6.000
	10.000
	8.000

	
	Total
	320.000
	324.600
	347.900




b) Calculul cifrei de afaceri

Se va face o estimare a vanzarilor pe o perioada de trei ani si se va calcula cifra de afaceri, pe care o voi prezenta in tabelul urmator:
	Nr. crt.
	Clienti
	Anul 2020
	Anul 2021
	Anul 2023

	
	
		lei
	%
	lei
	%
	lei
	%

	1. 
	PharmaPlus 
	48.000
	8,33
	50.000
	8,36
	52.000
	8,39

	2. 
	Farmacia Trei F 
	48.000
	8,33
	50.000
	8,36
	52.000
	8,39

	3. 
	Dentist Dana 
	48.000
	8,33
	50.000
	8,36
	52.000
	8,39

	4. 
	3M Dent 
	48.000
	8,33
	50.000
	8,36
	52.000
	8,39

	5. 
	CMI Medicina de Familie 
	24.000
	4,3
	26.000
	4,35
	28.000
	4,52

	6. 
	Neves distributie 
	60.000
	10,4
	62.000
	10,37
	64.000
	10,32

	7. 
	SC Niky Oltenia SRL 
	60.000
	10,4
	62.000
	10,37
	64.000
	10,32

	8. 
	ISJ DOlj
	50.000
	8,7
	52.000
	8,7
	54.000
	8,71

	9. 
	Universitatea din Craiova
	50.000
	8,7
	52.000
	8,7
	54.000
	8,71

	10. 
	IFIN HH
	30.000
	5,2
	31.000
	5,7
	32.000
	5,65

	11. 
	Institut epidemiologie
	30.000
	5,2
	31.000
	5,7
	32.000
	5,65

	12. 
	Alți clienți
	80.000
	13
	82.000
	13,71
	84.000
	13,55

	
	
	576.000
	100
	598.000
	100
	620.000
	100



Calculul profitului pentru fiecare an 

- anul 2020 
Profit = Venit - Cheltuieli 
Anual Profit brut = 576.000 – 320.000= 256.000 lei 
Anual Profit net = 256.000 – 40.960(16%imp pe profit) =215.040 lei
- anul 2021 
Profit = Venit - Cheltuieli 
Anual Profit brut = 598.000 – 324.600= 273.400 lei 
Anual Profit net = 273.400 – 43.744(16%imp pe profit) = 229.656 lei 
- anul 2022 
Profit = Venit - Cheltuieli 
Anual Profit brut = 620.000 – 347.900= 272.100 lei
Anual Profit net = 272.100– 43.536(16%imp pe profit) = 228.564 lei 

Reieșind din calculele estimative se observă că firma va acoperi toate cheltuielile, deoarece va produce anual mai mult decât cheltuielile. Profitul obținut îi va permite să-și onoreze obligațiunile sale atât față de bancă, cât și față de buget, precum și să acumuleze resurse financiare necesare pentru extinderea afacerii în viitorul apropiat. 

